Sportsforeningen Grei

**Sportsforeningen Grei,** forkortes **SF Grei** eller bare **Grei**, (stiftet 1. april 1919 som *A.S.K.* etter forbokstavene i de lokale områdene Ammerudskogen, Apalløkka, Sandås og Kalbakken) er en norsk idrettsforening fra Bydel Grorud i Groruddalen i Oslo. SF Grei har lange tradisjoner som et fleridrettslag, men har siden 2007  organiseret innebandy, fotball og en mindre gruppe turn.

Hjemmearenaen for fotball er Greibanen som ligger øverst på Rødtvet ved Lillomarka, og klubbhuset ligger i tilknytning til banen. Det er kunstgress på banen, og ca. 230 sitteplasser på tribunen. Hjemmearenaen for innebandy er Apalløkka idrettshall ligger like ved Greibanen.

23 juni 2020 startet klubben byggingen av en fotballhall på grusbanen ved siden av Greibanen,, og 23 juni 2021 ble hallen overlevert til klubben. Greihallen er Oslos tredje fotballhall, etter Valhall og Manglerudhallen, og den eneste fotballhallen som er eid av et idrettslag.  Spilleflaten er på 60x40 meter, og hallen er først og fremst rettet mot barn og ungdom. 

## Fotball kvinner
I 2006 ble kvinnefotballen skilt ut i samarbeidsklubben Linderud-Grei Toppfotball (LGT). I desember 2012 inngikk LGT og SF Grei en intensjonsavtale om å slå sammen klubbene slik at    Grei Kvinner Elite ble toppsegmentet i Greis satsing på jentefotballen. I 2023 ble Grei Kvinner Elite igjen en del av SF Grei. 
### Tabellen

### Tidligere sesonger

## Fotball menn
Greis herrelag i fotball har pendlet mellom 3. divisjon og 4. divisjon siden 2001.  
### Tabellen

### Tidligere sesonger

## Innebandy
I 2010 gikk laget Målløs inn i Grei. Seniorlagene spilte i en periode under navnet *Grei/Målløs*, men gikk etterhvert over til å bare hete Grei.

Kvinnelaget spiller  i eliteserien. Laget ble norgemestre både i sesongen 2021/2022 og sesongen 2022/2023. Herrelaget spilte i 2. divisjon i sesongen 2022/2023.

### Tabellen (kvinner)

## Historie
Klubben ble stiftet i 1919 av arbeidere i steinbruddet ved Apalløkka, som *A.S.K.*. 15. juni 1920 kom navneskiftet til Sportsforeningen Grei, etter ekstraordinær generalforsamling. Klubben ble opprettet som en konkurrent til Grorud IL, som ble stiftet i 1918. Klubbens hjemmearena for fotball ble hugget ut av et nedlagt steinbrudd.  kubikkmeter steinmasse ble fjernet.

Klubben var tilsluttet Landsforbundet, men da medlemmene bestod hovedsakelig av arbeiderer gikk klubben i 1930 over til Arbeidernes Idrettsforbund. Klubbens norgesmester i sykkel, Ragnvald Martinsen, forlot da klubben til fordel for Oslo sportsforening. Skihopp var populært i området, men interessen forsvant i etterkrigsårene, og hoppbakken ved Alnsjøen forfalt og er borte.

Klubben satte først opp interne pokaler for ski og terrengløp. Den første idretten som hadde representanter i offisielle konkurranser var sykling. Fra 1931 ble klubben også åpner for kvinner, med egne turn og håndballgrupper.

Grei hadde tidligere også grupper innen håndball, orientering, skiidrett, sykling og bordtennis. Håndballen i området er nå lagt til Ammerud Håndball, mens skiidrett et organisert i Lillomarka Skiklubb. Sykkelsport er i senere tid organisert i Stovnerkameratene Sykkel og Hasle-Løren IL Sykkel som de nærmeste tilbudene i området.

## Kjente utøvere
* Anja Sønstevold, fotball
* Dagfinn Enerly, fotball
* Bjørnar Holmvik, fotball
* Carsten Johansen, fotball
* Roger Vaaler, fotball
* Flamur Kastrati, fotball
* Rocky Lekaj, fotball
* Ragnvald Martinsen, syklist
* Berit Ommedal, bordtennis
* Bente Larsen, bordtennis

## Grei Cup
Grei Cup har blitt arrangert årlig siden 1991, og har vært en av de største fotballturneringene for barn i alderen 7-12 år med deltakere fra Oslo og omegn. Cup'en ble tidliger arrangert av klubbens Myggavdelingen, men etter at Cup'en ble flyttet inn i hallen blir cup'en arrangert som en årgangscup. Omleggingen innebærer at klubben adminstrerer cup'en støttet av det aktuelle årgangslaget. 

Som del av en samarbeidsavtale mellom Hafslund og SF Grei, blir Grei Cup gjennomført som Hafslund cup fra 2023.

## Referanser


## Eksterne lenker
* 
* Grei Cup